રોહિતનું સ્થાન હવે કાર્તિક જોબનપુત્રાએ લીધું. લાઇફસ્ટાઇલ ઇવેન્ટ મેનેજમેન્ટ કંપની એપેક્સ એન્ટરટેઇન્મેન્ટના ડાયરેક્ટર કાર્તિક સાથે એક વર્ષ જ ચાલેલા સંબંધમાં વિવેકા કાર્તિકને ચાહવા લાગી હતી, પરંતુ સામે પક્ષે કાર્તિકની બાબતમાં કદાચ એવું નહોતું. એમ મનાય છે કે કાર્તિકને તો વિવેકાના સંબંધોનો ઉપયોગ કરીને ફેશન અને ઇવેન્ટના ઉદ્યોગમાં આગળ આવવું હતું. વિવેકા તેને મદદ પણ કરતી હતી, પરંતુ મિટિંગ થાય ત્યારે વિવેકાને એવું લાગતું કે કાર્તિક તેની અવગણના કરતો હતો.